stanford-oval/wikipedia huggingface dataset:
Country Life
Kansikuva

Albumin kansitaide herätti ilmestyessään yhtä paljon huomiota kuin itse musiikki. Kuvassa on kaksi yhtyeen saksalaista fania, Constanze Karoli ja Eveline Grunwald, jotka solisti Bryan Ferry oli tavannut Portugalissa kirjoittaessaan Country Lifen kappaleita ja pyytänyt poseeraamaan uuden albumin kannessa. Paljas pinta ja sormien vihjaileva sijoittelu aiheutti kohun. Useassa valtiossa kansi julkaistiinkin sensuroituna versiona, jossa oli vaihtoehtoisesti joko lähikuva naisten kasvoista tai pelkkä taustalla näkyvä lehdistö. Muun muassa Yhdysvalloissa käytettiin sensuroitua versiota.
Myöhemmin on spekuloitu sillä, olisiko albumi menestynyt Yhdysvalloissa yhtä hyvin ilman kanteen liittynyttä kohua.
Julkaisu ja vastaanotto

Country Life julkaistiin Britanniassa 15. marraskuuta 1974. Levyn julkaisivat Euroopassa sekä Island Records että Polydor Records. Yhdysvalloissa jakelijana toimi Atco Records, ja siellä albumi ilmestyi tammikuussa 1975. Levyn Ranskan-versio oli siitä erikoinen, että se oli muiden valtioiden painosten vastaisesti niin sanottua gatefold-mallia, eli avattavakantinen.
Solisti Bryan Ferry oli albumin ilmestyessä tyytyväinen:
»Se on paljon parempi kuin edellisalbumi. [...] Uskoisin, että soittaminen on kehittynyt huomattavasti, ja levyllä on myös mielenkiintoisia rakenteellisia kollaaseja. Luulen sen olevan myös edellislevyä suorempi.» 
(Bryan Ferry)
Julkaisu ja vastaanotto > Listamenestys

Levy saavutti menestystä yltämällä avausviikollaan Britannian albumilistan kolmannelle sijalle, mikä jäi samalla sen korkeimmaksi sjoitukseksi. Listaviikkoja kertyi kymmenen. Uudessa-Seelannissa, Itävallassa, Norjassa ja Tanskassa albumi pääsi kahdenkymmenen myydyimmän levyn joukkoon. Yhdysvaltain Billboard 200 -listalla Country Life ylsi sijalle 37, mikä oli huomattavasti paremmin kuin kahden edellisen albumin kohdalla, jotka olivat jääneet top 100:n ulkopuolelle.
| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Iso-Britannia | 3. | 10 (top 50) | 30.11.1974 |  |
|  Uusi-Seelanti | 8. | 9 (top 40) | 2.5.1975 |  |
|  Itävalta | 10. | 3 (top 10) | 15.12.1974 |  |
|  Norja | 15. | 4 (top 20) | viikko 52/1974 |  |
|  Tanska | 18. | 1 (top 20) | viikko 49/1974 |  |
|  Yhdysvallat | 37. | 15 (top 200) | 1975 |  |
|  Länsi-Saksa | 38. |  | 1975 |  |
|  Kanada | 47. |  | 15.3.1975 |  |
Julkaisu ja vastaanotto > Kritiikki

Albumi sai yhtyeen kotimaassa enimmäkseen hyvää palautetta. Myös Yhdysvalloissa Rolling Stone -lehden Jim Miller nimitti helmikuun 1975 arvostelussaan Country Lifea yhdessä edellislevy Strandedin ohella brittiläisen taiderockin lakipisteeksi. Hän uskoi levyn saavuttavan menestystä Yhdysvalloissa sen astetta kaupallisemman sävyn ansiosta. Billboard totesi albumin olevan sekoitus poppia, klassista musiikkia ja ”loistavaa muusikkoutta”. Lehti kehui myös Bryan Ferryn laulua ja tekstejä sekä levyn tuotantoa ja sovituksia. Vuonna 1981 Robert Christgau oli sanoissaan varovaisempi ja antoi levylle arvosanaksi B+. Sen sijaan vuonna 1995 The All-Music Guide to Rockissa Rick Clark kehui levyä Roxy Musicin parhaaksi ja antoi sille täydet viisi tähteä. Hänen mielestään ”Out of the Blue” on yksi yhtyeen parhaista kappaleista, ja hän jakoi tunnustusta myös siinä kuultavalle Eddie Jobsonin viulusoololle.
Tuoreemmista arvosteluista Allmusicin Stephen Thomas Erlewine antoi levylle täydet viisi tähteä. Hän kehuu albumin olevan vuoroin ”majesteettista, uhkaavaa taiderockia” ja vuoroin ”luomoavaa, tyylikästä pop rockia”. Erlewinen mielestä Country Life on myös Roxy Musicin yhtenäisin albumi.
»Country Life on täynnä jännittäviä kappaleita, ja Roxy Music kuulosti harvoin yhtä virkistävältä kuin tällä levyllä.» 
(Stephen Thomas Erlewint, Allmusicin kriitikko)
Rateyourmusic.com-sivuston käyttäjien arvostelujen perusteella Country Life on vuoden 1974 50:nneksi paras albumi.
Allmusic:
The All-Music Guide to Rock:
Billboard: sävyltään positiivinen
Robert Christgau: (B+)
Rolling Stone: sävyltään positiivinen
Kappaleet

A-puoli
The Thrill of It All – 6.22 (säv. Bryan Ferry)
Three and Nine – 4.01 (säv. Ferry/Andrew Mackay)
All I Want Is You – 2.52 (säv. Ferry)
Out of the Blue – 4.45 (säv. Ferry/Phil Manzanera)
It It Takes All Night – 3.09 (säv. Ferry)
B-puoli
Bitter-Sweet – 4.49 (säv. Ferry/Mackay)
Triptych – 3.09 (säv. Ferry)
Casanova – 3.23 (säv. Ferry)
A Really Good Time – 3.43 (säv. Ferry)
Prairie Rose – 5.07 (säv. Ferry/Manzanera)
Kokoonpano

| --- | --- |
 Muusikot Bryan Ferry – laulu, kosketinsoittimet  Andrew Mackay – oboe, saksofoni  Paul Thompson – rummut  Phil Manzanera – kitara  Edwin Jobson – jouset, syntetisaattori, kosketinsoittimet  John Gustafson – bassokitara :  Muut John Punter – äänittäjä  Steve Nye, Sean Milligan, Paul Nunn, Michael Seliers – avustavat äänittäjät  Eric Bornan – valokuvat  Antony Pride – muoti  Nicholas de Ville – suunnittelu  Bob Bowkett – taide  Bryan Ferry – taiteellinen johtaja
Cornelius Cruys

Cornelius Cruys
Cornelius Cruys (ven. Корнелий Иванович Крюйс, Kornelius Ivanovitš Krjuis, 4. kesäkuuta 1655 Stavanger – 3. kesäkuuta 1727 Pietari) oli norjalaissyntyinen Venäjän keisarillisen laivaston amiraali ja Itämeren laivaston ensimmäinen komentaja.
Elämäkerta

Cruys syntyi Norjassa ja oli puoliksi norjalainen ja puoliksi hollantilainen. Hän kasvoi ja asui Hollannissa työskennellen merimiehenä. Vuonna 1680 hänestä tuli kauppalaivan kapteeni, jona hän purjehti Hollannin, Espanjan, Portugalin ja Karibian väliä. 1696 Hän liittyi Hollannin laivastoon, jossa hän valvoi sotalaivojen rakennustöitä Amsterdamin telakalla.
Pietari Suuri vieraili Hollannissa tutustumassa sen laivastoon ja laivanrakennukseen värväten perusteilla olevaan Venäjän laivastoonsa ulkomaisia ammattilaisia rakentajista ja merimiehistä. Tsaari palkkasi myös Cruysin laivastoonsa vara-amiraaliksi. Hänestä tuli Pietarille tärkeä neuvonantaja merenkulkuun liittyvissä asioissa.
Cruysia pidetään yhtenä Venäjän laivaston pääarkkitehdeista. 1700-luvun alussa Cruys osallistui suureen Pohjan sotaan. Hän komensi Itämeren laivastoa 1705 alkaen ja oli mukana suunnittelemassa Kronstadtin linnoitusta, joka oli tärkeä Ruotsia vastaan käydyn sodan aikana. Cruys johti Kronstadtin puolustusta, kun venäläiset torjuivat ruotsalaisten hyökkäyksen 1705. Hänestä tuli tsaarin 1698 perustaman telakkasatamakaupunki Taganrogin ensimmäinen venäläinen kuvernööri. Mustanmeren alueella Cruys osallistui myös vuosien 1710–1711 Venäjän–Turkin sodan vähäisiin meritaisteluihin. Sodan aikana hän teki myös ensimmäiset kartat Asovanmerestä ja Donista.
Vuonna 1714 Cruysia syytettiin sotaoikeudessa pelkuruudesta taistelussa ja hänet tuomittiin kuolemaan. Pietari kuitenkin armahti hänet. Vuonna 1720 Cruys nimettiin vasta perustetun Venäjän amiraliteetin toiseksi johtajaksi.
Cruys työskenteli tsaarin alaisuudessa yli 25 vuotta ja yleni korkeimpaan amiraalin arvoon 1721. Hän kuoli Pietarissa 1727.
Aiheesta muualla

Cornelis Cruys project (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Tšekki  Alankomaat 
Taiteenala:  RKD Artists 
Henkilöt:  Deutsche Biographie  DDB 
Muut:  IdRef
Creutz

Kreivi Gustaf Philip Creutz
Creutz-suvun vaakuna.
Creutz [kröjts] on suomalainen aatelissuku, joka on introdusoitu Suomen Ritarihuoneeseen kreivillisenä sukuna numero 1. Suku on omistanut Malmgårdin kartanon Pernajassa Itä-Uudellamaalla vuodesta 1615. Suvun hallussa on ollut aiemmin myös läheinen Suur-Sarvilahden kartano.
Suku tunnetaan 1400-luvulta. Mårten Mattson Pernajan Sarvilahdesta sai vahvistuksen aatelisarvolleen vuonna 1569. Ruotsin ritarihuoneen järjestäytyessä vuonna 1625 suku sai järjestysnumeron 92. Lorentz Creutz (1615 – 1676) kohotettiin vapaaherralliseen säätyyn vuonna 1654 ja introdusoitiin Ruotsin ritarihuoneeseen vapaaherrallisena sukuna numero 48. Turun hovioikeuden presidentti Johan Creutz ylennettiin kreiviksi vuonna 1719 ja introdusoitiin kreivillisenä sukuna numero 68.
Suvun jäseniä

Lorentz Creutz (1615–1676), suomalainen vuoribyrokraatti ja amiraali
Ernest Johann Creutz vanhempi (1619–1684), maaherra, valtaneuvos, Turun hovioikeuden presidentti
vapaaherra Lorenz Creutz nuorempi (1646–1698), maaherra ja vuorityölaitoksen johtaja.
Johan Creutz (1651–1726), valtaneuvos, Turun hovioikeuden presidentti, Lorentz Creutzin poika,
vapaaherra Carl Gustaf Creutz (1660–1728), kenraali, Kangasalan Liuksialan kartanon omistaja.
kreivi Ernst Johan Creutz nuorempi (1675–1742), Turun akatemian kansleri, korotettiin kreiviksi vuonna 1731, mutta ei introdusoitunut ritarihuoneeseen
vapaaherra (Carl) Gustaf Creutz (1683–1746), kenraalimajuri, Pohjanmaan rykmentin komentajana 1728–1739
kreivi Gustaf Philip Creutz (1731–1785), Uppsalan yliopiston kansleri
kreivitär Sophie Creutz (1752–1824)
kreivi Karl Gustaf Creutz (1787–1851), juristi, tilanomistaja, Porvoon valtiopäivien jäsen
kreivi Carl Magnus Creutz (1821–1893), Turun ja Porin läänin kuvernööri, Tammikuun valiokunnan jäsen, Karl Gustaf Creutzin poika
kreivi Gustaf Filip Creutz (1855–1914), tilanomistaja ja valtiopäivämies
kreivi Carl-Erik Creutz (1911–2000), Yleisradion pitkäaikainen radiokuuluttaja.
Carl Gustaf Creutz (1660–1728), vapaaherra, kenraali, Kangasalan Liuksialan kartanon omistaja.
Carl Magnus Creutz (1821–1893), kreivi, Turun ja Porin läänin kuvernööri, Tammikuun valiokunnan jäsen
Carl-Erik Creutz (1911–2000), kreivi, Yleisradion pitkäaikainen radiokuuluttaja
Ernest Johann Creutz vanhempi (1619–1684), maaherra, valtaneuvos, Turun hovioikeuden presidentti
Ernst Johan Creutz (1675–1742), kreivi, Turun akatemian kansleri, korotettiin kreiviksi vuonna 1731, mutta ei introdusoitunut ritarihuoneeseen
(Carl) Gustaf Creutz (1683–1746), vapaaherra, kenraalimajuri, Pohjanmaan rykmentin komentajana 1728–1739
Gustaf Filip Creutz (1855–1914), kreivi, tilanomistaja ja valtiopäivämies
Gustaf Philip Creutz (1731–1785), kreivi, Uppsalan yliopiston kansleri
Johan Creutz (1651–1726), valtaneuvos, Turun hovioikeuden presidentti
Karl Gustaf Creutz (1787–1851), kreivi, juristi, tilanomistaja, Porvoon valtiopäivien jäsen
Lorentz Creutz (1615–1676), suomalainen vuoribyrokraatti ja amiraali
Lorenz Creutz nuorempi (1646–1698), vapaaherra, maaherra ja vuorityölaitoksen johtaja
Sophie Creutz (1752–1824), kreivitär ja kartanonomistaja
Kirjallisuutta

Lappalainen, Mirkka: Suku, valta, suurvalta: Creutzit 1600-luvun Ruotsissa ja Suomessa.  Helsinki:  WSOY, 2005.  ISBN 951-0-30316-X
Aiheesta muualla

/ Creutz (1400–) Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Svenskt biografiskt lexikon
| --- | --- |
Auktoriteettitunnisteet: Henkilöt :  Kansallisbiografia
Cúc Phươngin kansallispuisto

Cúc Phươngin kansallispuiston sijainti Vietnamissa.
Cúc Phươngin kansallispuisto on Vietnamin vanhin kansallispuisto. Se on perustettu vuonna 1962. Kansallispuisto sijaitsee Ninh Binhin maakunnassa Đồng Bằng Sông Hồngin alueella. Puistossa elää harvinaisia apinalajeja, kuten tonkininlanguri, sekä karhuja ja leopardeja. Myös alueen kasvillisuus, tuhatvuotiset puut ja kiemurtelevat liaanit, ovat vaikuttavia.  Alueen maanalaisissa joissa elää erityinen niihin erikoistunut kalalaji.
Aiheesta muualla

Kansallispuiston kotisivu (englanniksi)
Cubus

Cubus on norjalainen vuonna 1979 Sandnesissä perustettu vaatekauppaketju. Ketjun omistaa Varner-Gruppen, johon kuuluu myös Dressmann, Dressmann XL, Bik Bok, Solo, Urban, Vivikes, Volt ja Carlings. Cubus toimii niin sanotun pikamuodin kentällä, jonka muita toimijoita ovat muun muassa Gina Tricot, H&M ja Zara.
| Cubus |
| --- | --- |

Yritysmuoto:  osakeyhtiö
Perustettu:  1979
Toiminta-alue:   Suomi  Ruotsi  Norja
Tuotteet:  vaatteet
Emoyhtiö:  Varner-Gruppen
Infobox OKVirheellinen NIMI-arvo: 
Cubuksella on noin 300 myymälää kolmessa eri maassa sekä verkkokauppa. Suomessa ketju toimii ainakin toistaiseksi pääosin naistenvaatteiden alalla.
Cubus liike Mikkelissä.
Aiheesta muualla

Cubus Finland
Creta et Cyrene

| Creta et Cyrene Provincia Creta et Cyrene> Rooman provinssi |
| --- | --- |

 Creta et Cyrenen provinssin alue vuonna 125.
Valtio:  Rooman valtakunta
Nykyinen valtio/alue:  Libya ja Kreikka (Kreeta)
Perustettu:  67/27 eaa.
Lakkautettu:  n. 293–305
Hallinto:  
 – hallinnon tyyppi:  senaatin provinssi
 – hallinnollinen keskus:  Gortyn ja Kyrene (Cyrene)
Creta et Cyrene (lat. Provincia Creta et Cyrene tai Creta et Cyrenaica) oli Rooman valtakunnan provinssi, joka käsitti Kyrenen seudun nykyisessä Libyassa sekä Kreetan saaren Kreikassa.
Maantiede

Creta et Cyrenen provinssi käsitti Kyrenaikan (lat. Cyrenaica) eli nykyisen Libyan rannikon itäosan Pohjois-Afrikassa, tai ehkä oikeammin lähinnä Kyrenen (lat. Cyrene) kaupungin ympäristön, sekä siitä pohjoiseen sijainneen Kreetan (Creta) saaren. Tällaisena Creta et Cyrene oli harvinainen varsin erilliset alueet käsittänyt provinssi. Se oli suhteellisen pieni eikä kovin vauras. Provinssin osien välissä sijaitsi Välimereen kuuluva Libyanmeri. Pohjois-Afrikassa provinssin länsipuolella sijaitsi Africa proconsulariksen provinssi ja itäpuolella Aegyptuksen provinssi. Kreetan saaren pohjoispuolella sijaitsi Achaean provinssi.
Kreeta oli vanhaa doorilaista kreikkalaista aluetta. Myös Kyrenaikassa oli vanhoja kreikkalaisia siirtokuntia. Provinssin hallinnollista keskusta ei tunneta varmuudella. Perinteisesti keskuksena on pidetty Gortynia Kreetalla, mutta arkeologian perusteella se on ollut varmuudella provinssikeskus vasta myöhäisroomalaisella kaudella Cretan provinssin aikana. On mahdollista, että provinssin maantieteellisen hajanaisuuden vuoksi sillä oli kaksi pääkaupunkia, Gortynin lisäksi Kyrene Libyassa.
Maantiede > Kaupunkeja

Creta et Cyrenen roomalaisaikaisia kaupunkeja olivat muun muassa (suluissa latinankielinen nimi, mikäli eri):
Kreetalla
Aksos (Axus)
Aptera
Araden
Arkades eli Arkadia (Arcadia)
Biannos (Bienna)
Biennos (Biennus)
Inatos (Inatus) eli Einatos (Einatus)
Eleutherna
Elyros (Elyrus)
Foiniks (Phoenix)
Gortyn
Herakleion (Heracleium)
Hierapytna
Hydramia
Istron
Kantanos (Cantanus)
Khersonasos (Chersonesus)
Kisamos (Cisamus)
Knossos (Cnossus, Colonia Julia Nobilis Cnossus)
Kydonia (Cydonia)
Lappa eli Lampe
Lasaia (Lasaea)
Lato pros Kamara (Camara)
Leben
Lissos (Lissus)
Matala
Olus
Sulia
Sybrita (Subrita)
Syia (Suia)
Tarrha
Kyrenaikassa
Agabis
Amastoros (Amastorus)
Ampeloontes
Anabukis (Anabucis)
Antipyrgos
Apollonia eli Sozopolis
Astrokhonda (Astrochonda)
Ausigda
Automalaks (Automalax)
Aziris
Arsinoe eli Taukheira (Tauchira)
Balagrai (Balagrae)
Barke (Barca)
Boreion (Boreum)
Berenike (Berenice)
Comicianum
Darnis eli Darnai (Darnae)
Diarrhoia (Diarrhoea)
Diakhersis (Diachersis)
Dionysos (Dionysus)
Faia (Phaea)
Fykus (Phycus)
Hadrianopolis
Hydraks (Hydrax)
Kainopolis (Caenopolis)
Kaminos (Caminus)
Khairekla (Chaerecla)
Khersis (Chersis)
Kyrene (Cyrene)
Lasamikes (Lasamices)
Limnias
Naustathmos (Naustathmus)
Neapolis Theodorias
Paliuros (Paliurus)
Petras Megas (Petras Magna)
Petras Mikros (Petras Parva)
Plateia (Platea)
Ptolemais
Syke (Syce)
Theotimaion
The Crazy World of Arthur Brown

| The Crazy World of Arthur Brown |
| --- | --- |

Tiedot
Toiminnassa:  1967–1970, 2000–
Tyylilaji:  psykedeelinen rock
Kotipaikka:  Lontoo, Iso-Britannia
Laulukieli:  englanti
Infobox OKNimi-testi OK: 
The Crazy World of Arthur Brown oli Arthur Brownin johtama brittiläinen rockyhtye, joka tunnetaan erityisesti hittikappaleestaan ”Fire”.  Yhtyeelle oli ominaista näyttävä esiintyminen – Brownin lavarekvisiittaan kuuluivat muun muassa värikkäät viitat, kasvomeikit ja liekehtivä kypärä.
Historia

Yhtye perustettiin vuonna 1967. Nimen The Crazy World of Arthur Brown saaneeseen ryhmään kuuluivat Brownin lisäksi kosketinsoittaja Vincent Crane, basisti Nick Greenwood ja rumpali Drachen Theaker. Huomiota herättävä lavaesiintyminen johti levytyssopimukseen The Whon managerin Kit Lambertin omistaman Track Recordsin kanssa. Single ”Fire” muodostui seuraavana vuonna suureksi menestykseksi nousemalla listaykköseksi Britanniassa ja listakakkoseksi Yhdysvalloissa. Arthur Brown ja Vincent Crane kuitenkin haastettiin oikeuteen plagiarismisyytöksien vuoksi, ja oikeus määräsi kappaleen tekijätietoihin merkittävän myös Peter Kerin ja Michael Finesilverin nimet.
The Crazy World of Arthur Brown ei enää seuraavina vuosina saanut hittejä ja se hajosi vuonna 1970. Vincent Crane siirtyi perustamaan Atomic Rooster -yhtyettä yhdessä myöhemmin Crazy World of Arthur Browniin liittyneen Carl Palmerin kanssa. Arthur Brown puolestaan perusti yhtyeen Kingdom Come.
Diskografia > Albumit

The Crazy World of Arthur Brown (1968)
Strangelands (1988, äänitetty 1969)
Tantric Lover (2002)
Vampire Suite (2003)
Voice of Love (2007)
Zim Zam Zim (2013)
Gypsy Voodoo (2019)
Diskografia > Livealbumit

Order From Chaos (1993)
The Crazy World of Arthur Brown Live At High Voltage (2011)
Diskografia > Singlet

Devils Grip (1967)
Fire (1968)
Nightmare (1968)
I Put a Spell on You (1968)
Diskografia > Musiikkivideot

The Formless Depths (2016)
Leandro Cufré

| 0 | 1 | 2 |
| --- | --- | --- |

Henkilötiedot
Koko nimi: Leandro Damián Cufré
Syntymäaika: 9. toukokuuta 1978 (ikä 46)
Syntymäpaikka: La Plata, Argentiina
Pelipaikka: puolustaja
Lempinimi: Cuddlybuddy El Pig Leeeleee
Seurat
| Vuodet | Seura | O (M) |
| 1996–2002 2002–2003 2003–2004 2004–2006 2006– | Gimnasia La Plata  AS Roma   AC Siena (laina)   AS Roma AS Monaco | 129 (4) 8 (0) 31 (0) 62 (1) 41 (1) |
Maajoukkue
| 2000– | Argentiina | 3 (0) |
 Seurajoukkueuran tilastot kattavat vain kansalliset sarjat, päivitetty 4. heinäkuuta 2006.  Maajoukkueuran tilastot päivitetty 4. heinäkuuta 2006.
Leandro Damián Cufré (s. 9. toukokuuta 1978) on argentiinalainen jalkapallopuolustaja, joka pelasi Argentiinan jalkapallomaajoukkueessa sekä seuratasolla muun muassa italialaisessa AS Romassa ja ranskalaisessa AS Monacossa.
Cufré voitti vuonna 1997 nuorten maailmanestaruuden Argentiinan alle 20-vuotiaiden jalkapallomaajoukkueen riveissä. Hän kuului Argentiinan miesten maajoukkueeseen MM-kilpailuissa 2006 ja pelasi vain jatkopaikan kannalta merkityksettömässä alkulohko-ottelussa Alankomaita vastaan. Tappiollisessa puolivälieräottelussa Saksaa vastaan hän sai ottelun päättymisen jälkeisessä nahinoinnissa punaisen kortin vaikkei pelannut ottelussa lainkaan.
3,3'-diklooribentsidiini

| 3,3'-diklooribentsidiini |
| --- | --- |


Tunnisteet
IUPAC-nimi:  4-(4-amino-3-kloorifenyyli)-2-kloorianiliini
CAS-numero:  91-94-1
PubChem CID:  7070
SMILES:  C1=CC(=C(C=C1C2=CC(=C(C=C2)N)Cl)Cl)N
Ominaisuudet
Molekyylikaava:  C12H10N2Cl2
Moolimassa:  253,12 g/mol
Sulamispiste:  132–133 °C
Kiehumispiste:  368 °C
Liukoisuus veteen:  Ei liukene
    
3,3'-diklooribentsidiini (C12H10N2Cl2) on aromaattisiin amiineihin kuuluva orgaaninen yhdiste. Yhdistettä voidaan käyttää väriaineiden ja polymeerien valmistukseen.
Ominaisuudet, valmistus ja käyttö

Huoneenlämpötilassa 3,3'-diklooribentsidiini on harmahtavaa, ruskehtavaa tai violettia kiteistä ainetta. Se ei liukene veteen, mutta liukenee esimerkiksi etanoliin, dietyylieetteriin ja bentseeniin. 3,3'-diklooribentsidiinin on osoitettu olevan eläinkokeissa karsinogeenista, ja se voi olla karsinogeenista myös ihmiselle.
3,3'-diklooribentsidiini valmistuksen ensimmäisessä vaihessa o-kloorinitrobentseeni pelkistetään sinkin avulla. Tässä reaktiossa muodostuva yhdiste toisiintuu happamissa oloissa 3,3'-diklooribentsidiiniksi.
3,3'-diklooribentsidiiniä käytetään keltaisten tai punaisten atsovärien, niin kutsuttujen diarylidivärien, valmistamiseen. Sitä käytetään myös polyuretaanielastomeerien valmistukseen.
Anna Cummins

| Mitalit> Maa:   Yhdysvallat.Naisten soutu. Olympialaiset  | Mitalit> Maa:   Yhdysvallat.Naisten soutu. Olympialaiset  | Mitalit> Maa:   Yhdysvallat.Naisten soutu. Olympialaiset  | Maa:   Yhdysvallat> Naisten soutu. |
| --- | --- | --- | --- |
|  Kultaa | Peking 2008 | kahdeksikko |  |
|  Hopeaa | Ateena 2004 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Sevilla 2002 | kahdeksikko |  |
|  Kultaa | Eton 2006 | kahdeksikko |  |
|  Kultaa | München 2007 | kahdeksikko |  |
Anna Cummins (o.s. Mickelson, s. 21. maaliskuuta 1980) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja saavutti samassa luokassa olympiahopeaa Ateenassa 2004. Pekingissä hän kilpaili myös perämiehettömässä kaksikossa, jossa hän sijoittui seitsemänneksi jäätyään B-finaaliin. Hän voitti kahdeksikossa maailmanmestaruuden Sevillassa 2002, Etonissa 2006 ja Münchenissä 2007. Muissa luokissa hänen paras MM-sijoituksensa oli perämiehettömän kaksikon neljäs sija Etonissa 2006.
3-metyylibentsaldehydi

| 3-metyylibentsaldehydi |
| --- | --- |

Tunnisteet
CAS-numero:  620-23-5
PubChem CID:  12105
SMILES:  CC1=CC=CC(=C1)C=O
Ominaisuudet
Molekyylikaava:  C8H8O
Moolimassa:  120,149 g/mol
Kiehumispiste:  199 °C
Tiheys:  1,019  g/cm3
3-metyylibentsaldehydi eli m-tolualdehydi on orgaaninen yhdiste ja bentsaldehydin johdos, jota käytetään esimerkiksi meklotsiini-nimisen pahoinvointilääkkeen valmistuksessa. 3-metyylibentsaldehydin kemiallinen kaava on C8H8O, moolimassa 120,149 g/mol, kiehumispiste 199 tai 93-4 (17 mmHg) °C ja tiheys 1,019 kg/dm³. Yhdisteen CAS-numero on 620-23-5.
Aiheesta muualla

Human Metabolome Database (HMDB): 3-Methylbenzaldehyde (englanniksi)
Food Component Database (FooDB): 3-Methylbenzaldehyde (englanniksi)
Kyoto Encyclopedia of Genes and Genomes (KEGG): 3-Methylbenzaldehyde (englanniksi)
PheroBase: Semiochemical - 3me-benzaldehyde (englanniksi)
ChemBlink: m-Tolualdehyde (englanniksi)
SMS Csepel

| SMS Csepel |
| --- | --- |
 SMS Csepel

Aluksen vaiheet
Rakentaja:  Gnaz Danubius & Company, Porto Ré
Kölinlasku:  9. tammikuuta 1912
Laskettu vesille:  30. joulukuuta 1912
Palveluskäyttöön:  29. joulukuuta 1913
Poistui palveluskäytöstä:  Italialle 1920 nimellä RN Muggia haaksirikkoutunut 1929
Tekniset tiedot
Uppouma:  870 t (suunniteltu) 1 060 t (kuormattu)
Pituus:  83,5 m (pp) 84 m (vesiraja)
Leveys:  7,8 m
Syväys:  3,0 m
Koneteho:  20 640 shp
Nopeus:  32,5 solmua
Miehistöä:  104
Aseistus
Aseistus:  2 × Skoda 10 cm/50 tykkiä 6 × Skoda 6,6 cm/45 -tykkiä 4 × 45 cm torpedoputkea
SMS Csepel oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen RN Muggiaksi.
Valmistus

Alus tilattiin Porto Réstä (nyk. Kraljevica) Gnaz Danubius & Companylta, missä köli laskettiin 9. tammikuuta 1912. Alus laskettiin vesille 30. joulukuuta 1912 ja liitettiin laivastoon 29. joulukuuta 1913.
Palvelus

Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Muggia. Alus haaksirikkoutui pyörremyrskyssä 25. maaliskuuta 1929 Amoyn edustalla.
Cup

Cup on urheilussa kilpailumuoto, jossa kullakin kierroksella ottelunsa hävinneet putoavat jatkosta ja voittajat jatkavat kilpailua.
Tunnetuimpia cup-muotoisia kilpailuita ovat esimerkiksi jalkapallocupit, kuten Englannin FA Cup sekä nyrkkeilyturnaukset.
Cup-nimitys esiintyy lisäksi usein sellaisten kilpailujen nimissä, joiden palkintona on kiertävä pokaali (engl. cup,  'pokaali, malja'), kuten purjehduksen America’s Cup, tenniksen Davis Cup ja maastohiihdon maailmancup.